Դոկտոր Նոու (վեպ)

«Դոկտոր Նոու» (անգլ.՝ Dr. No)՝ Յան Ֆլեմինգի վեցերորդ վեպը բրիտանական գործակալ Ջեյմս Բոնդի մասին։
Առաջին անգամ հրատարակվել է Մեծ Բրիտանիայում 1958 թվականի մարտի 31-ին։ ՄԻ-6-ը Ջեյմս Բոնդին ուղարկում է Ջամայկա՝ հետաքննելու հետախուզության երկու գործակալների խորհրդավոր անհետացումը։ Բոնդը կասկածում է չինացի Դոկտոր Նոուին, որը ղեկավարում է Քրէբ Քի անապատային կղզում թռչնաղբի հարստահարմամբ զբաղվող ընկերությունը։ Բոնդն ուղևորվում է կղզի, որտեղ հանդիպում է հմայիչ Հաննիչայլդ Ռիդերին, իսկ հետո՝ անձամբ չարագործ Դոկտոր Նոուի հետ։


== Համառոտ բնութագիր (անոտացիա) ==
Ջամայկայում սպանվել են ՄԻ-6-ի գործակալ մայոր Սթրենջվեյզն ու նրա քարտուղարուհին։ Իմիջիայլոց, սպանությունն այնպես է դասավորվել, որ բոլորը կարծում են, որ այս զույգն ուղղակի որոշել է անհետանալ։ Առաջին հայացքից աննշան թվացող այս գործի հետաքննության համար Մ-ը որոշում է ուղարկել ՄԱՀԼ-ի (ռուս.՝ СМЕРШ -Смерть шпионам) հետ բախումից հրաշքով ողջ մնացած Ջեյմս Բոնդին։ Ենթադրվում է, որ 007 գործակալը գնում է համարյա ծովափ։ Բացի այդ գործը, որով վերջին ժամանակներում զբաղվել է ջամայկյան գործակալությունը, հետախուզության համար համարյա անհեթեթ է թվում Քրէբ Քի կզղում վարդագույն ֆլամինգոների գաղութի կրճատումը։ Բայց հենց այդ հետքն էլ Բոնդին կբերի անգլիական (ու ոչ միայն) անվտանգության համար մեկ այլ վտանգի։


=== Վեպի համանուն էկրանավորումը (1962) ===
«Դոկտոր Նոու» գիրքը պատիվ է ունեցել լինել 1962 թվականին նկարահանված «Բժիշկ Նոու» ֆիլմի սցենարը, որն առաջինն էր պաշտոնական բոնդերի շարքից։ Այստեղ Շոն Քոններին նաև առաջին անգամ հանդես եկավ 007 գործակալի դերում։


== Կերպարներ ==
Ջեյմս Բոնդ / Գործակալ 007 / Ջոն Բրյուս — գլխավոր հերոս
Հանիչայլ Ռայդեր — Բոնդի սիրեցյալը
Դոկտոր Ջուլիուս Նոու — գլխավոր չարագործը
Քուորել — Բոնդի դաշնակիցը
Մ — Բոնդի ղեկավարը
Փլեյդեյլ-Սմիթ — Բոնդի դաշնակիցը
Բիլլ Թաններ — Բոնդի աշխատակիցը
Մայոր Բութրոյթ (Քվորթերմեյսթր) Զինագործ — Բոնդի աշխատակիցը


== Կապը ֆիլմի հետ ==
Ջեյմս Բոնդի մասին առաջին ֆիլմը նկարահանվել է 1962 թվականին և բավականին ճշգրտորեն հետևում է սկզբնաղբյուրին։ Տարբերությունները հետևյալում են՝

Գրքում Հանի Ռայդերը ծովից դուրս է գալիս ամբողջովին մերկ՝ նման Միլոսյան Վեներային։
Դոկտոր Նոուն աշխատում է ոչ թե Խորհրդային Միության համար, այլ՝ ՍՊԵԿՏՐ-ի։
Գրքում դոկտորը ձեռքից զրկվել է չինական մաֆիային դավաճանելու համար, ֆիլմում՝ ռադիացիայի հետ անհաջող գիտափորձի արդյունք է։
Ֆիլմում հայտնվում է Ֆելիքս Լայթերը, որը գրքում չկա, և օրիգինալ կերպար Սիլվիա Թրենրչը, որը Ֆլեմինգի մոտ չկար։
Բոնդի վերջնական մենամարտը հսկա կաղամարի հետ ֆիլմում տեղ չի գտել։
Գրքում դոկտոր Նոուն դոկտոր (բժիշկ) է կոչվում, որովհետև «բժիշկներին ավելի շատ են վստահում»։ Ֆիլմում նա միջուկային ֆիզիկոս է։
Գրքում Բոնդին օդանավակայանում դիմավորում է Քուորել, իսկ երբ գնում են օդանավակայանից, նրանց հետապնդում է դատարկ տաքսին։ Ֆիլմում Բոնդին դիմավորում է պարոն Ջոնսը (դոկտոր Նոուի գործակալը), իսկ Քուորելը և Ֆելիքս Լեյթերը օդանավակայանից հետապնդում են Բոնդին և Ջոնսին։
Ֆիլմում Բոնդին թունավորված մրգեր չեն ուղարկում։ Ջոնսը ցիանիդ է ընդունում՝ Բոնդի հարցաքննությունից խուսափելու համար։
Գրքում պրոֆեսոր Դենթ և Բոնդի այցը օրիորդ Թարոյին չկան։ Գրքում երեք մարդասպանները մահանում են վերջում՝ Ծովախեցգետնի կղզում։


== Տես նաև ==
Բժիշկ Նոու ֆիլմը - 1962- Ջեյմս Բոնդի դերում՝ Շոն Քոնների


== Արտաքին հղումներ ==
Յան Ֆլեմինգի ստեղծագործությունները